कब्ज़ से जल्द आराम पाना अपने पाचन की मदद करना (Helping Your Digestion)
यह एक श्रेष्ठ उपाय है जिससे जल्द आराम मिलता है। अरंडी का तेल आँतों  के लिए एक उत्तेजक का काम करता है, जो इनमें मल के प्रवाह में मदद करता है। एक छोटा चम्मच अरंडी का तेल सेवन करना कब्ज़ से राहत दिलाने में प्रभावी होता है, पर सावधानी बरतें क्योंकि ज़्यादा लेने से आँतों पर इसका दुष्प्रभाव पड़ सकता हैं।  जितना अरंडी के तेल के डब्बे पर निर्धारित किया गया हो, उतना ही लें। उससे ज़्यादा न लें। सोने जाने से पहले इसका सेवन ना करें, नहीं तो आपको शौचालय में समय बिताना पड़ सकता है। एप्सम साल्ट पानी के साथ मिलाकर लेने से रेचक के तरह काम करता है। यह मल में नमी बढाकर मल त्याग करने में मदद करता है। एक चम्मच एप्सम साल्ट एक गिलास पानी में घुलने दें और फिर इस घोल को पियें। तकरीबन १ घंटे में कब्ज़ में आराम मिलना चाहिए। डण्डेलियॉन के सूखे जड़ से बनायीं गयी चाय कई वर्षों से कब्ज़ के लिए एक हर्बल उपचार रही है। रोज़ाना डण्डेलियॉन की चाय पीने से मंद कब्ज़ से आपको रहत मिलेगी। हांलांकि इसके फायदों को साबित करने के लिए कोई निर्णयात्मक जाँच नहीं की गयी है, पर यह एक सुरक्षित और फायेदेमंद जड़ी-बूटी है। आप बनी-बनाई डण्डेलियॉन की चाय ले सकते हैं या इसके सूखे जड़ खरीदकर खुद बना सकते हैं। जड़ों को ५ मिनट तक गर्म पानी में भिगोएँ और शहद डाल कर स्वाद के मजे लें। सेन्ना एक ऐसी जड़ी-बूटी है जो आंतों के मांसपेशियों को सिकोड़ती है और मल त्यागने में मदद करती हैं। यह दीघकालीन कब्ज़ से राहत दिलाने में सार्थक होती है। तथापि, सेन्ना की गोलियों के दुष्प्रभाव भी हो सकते हैं, इसलिए यदि आपको पहले से पेट की बीमारी है तो इसे लेने से पहले अपने चिकित्सक से सलाह अवश्य लें। आपने शायद सुना हो की, फाइबर आपके लिए अच्छा होता है, पर क्या आप हर आहार के समय फाइबर के सेवन को प्राथमिकता देते हैं? ऐसा करने से कब्ज़ रोकने में आपको मदद मिलेगी। फाइबर मल में थोक बढाता है ताकि आँतों में उसका प्रवाह आसानी से हो सके। आपको प्रतिदिन 24 से 36 ग्राम फाइबर खाना चाहिए। निम्नलिखित खाद्य पदार्थों में फाइबर अधिक मात्रा में होता है। यह खाद्य पदार्थ कब्ज़ से बचने में आपकी मदद कर सकते हैं। हर भोजन के समय इनमे से, कम से कम एक चीज़ का सेवन करने की कोशिश करें:  पत्तागोभी, फूलगोभी, ब्रोक्कोली, और अन्य पत्ते वाली सब्जियाँ दाल, राजमा और और अन्य फलियाँ आड़ू, स्ट्रॉबेरी, ब्लूबेरी, पपीता, सेब बादाम, अखरोट, मूंगफली गेहूं, चोकर और अन्य साबुत अनाज अलसी के बीज (Alsi ke Beej, Flaxseeds) यदि ज़्यादा फाइबर वाले खाद्य पदार्थों से फायदा ना हो, तो आप फाइबर के सप्लीमेंट ले सकते हैं। ज्यादातर सप्लीमेंट चूर्ण के रूप में पाया जाता है जो पानी में घोलकर पीना होता है। ये पौधों और जानवरों के फाइबर से बने होते हैं, जो इंसानों के लिए फायदेमंद पाए गए हैं। ध्यान रखें कि बहुत ज्यादा फाइबर खाने से दस्त या अन्य दुष्प्रभाव भी हो सकते हैं। इसलिए केवल निर्धारित खुराक ही लें।  जिन सप्लीमेंट्स में सिलियम (psyllium) होता है वह मल में थोक बढाकर कब्ज़ में आराम देते हैं। जिन सप्लीमेंट में इन्सुलिन या ओलिगोफ्रुक्टोज़ होते हैं वे अंतड़ियों में फायदेमंद बैक्टीरिया के उत्पादन को बढ़ावा देते हैं, जो कब्ज़ से आराम दिलाने में मदद करते हैं। आलू बुख़ारा या प्रून फाइबर का एक प्राकृतिक स्त्रोत है। इसमें सॉर्बिटोल (sorbitol) भी होता है जो एक प्राकृतिक रेचक (laxative) है। आपको यदि प्रून स्वादिष्ट लगता है तो रोज़ाना सुबह साबुत इसका सेवन करें या जूस पियें। प्रून आपके आँतों में मल के प्रवाह में मदद करेगा, जिससे कब्ज़ में आराम मिलेगा। कभी कभी पेट में बैक्टीरिया के असंतुलन के वजह से भी कब्ज़ होता है। प्रोबायोटिक दही खाने से पेट में फायदेमंद बैक्टीरिया के संतुलन में सुधार होता है जो उचित तरीके से पाचन में मदद करते हैं। कब्ज़ रोकने के लिए रोज़ाना नाश्ते में एक कप दही खाएं। कब्ज़ तब होता है, जब मल में पर्याप्त मात्रा में पानी नहीं होता। इसलिए आपके आँतों में उसका प्रवाह आसानी से नहीं हो पाता। जब आप निर्जलित होते हैं, तो आपको आसानी से कब्ज़ हो सकता है। हर भोजन के साथ एवं जब भी प्यास लगे पानी पीना न भूलें, ताकि शरीर में पानी की कमी ना हो। दिन में १० कप द्रव्य पदार्थ पीने का लक्ष्य बनायें।  जब आपको कब्ज़ जैसा महसूस होने लगे, तुरंत पानी की खपत बढ़ाएं। यह कब्ज़ को बत्तर होने से बचा सकता है। अच्छे पाचन स्वास्थ के लिए दिन की शुरुआत गुनगुने पानी और निम्बू से करें। पानी की बोतल हमेशा अपने साथ रखें। इससे ज़्यादा पानी पीने में आसानी होगी और यह फाइबर वाले खाद्य पदार्थ खाने के लिए एक अनुस्मारक के तरह भी काम करेगा।
अरंडी (castor) के तेल का उपयोग करें: एप्सम साल्ट की खुराक लें: डण्डेलियॉन की चाय (dandelion tea) पियें: सेन्ना (senna) की गोलियां लें:  फाइबर से भरपूर खाद्य पदार्थ (fiber-rich food) खाएं:  फाइबर के सप्लीमेंट लें: आलू बुख़ारा (prune) का रस पियें: रोज़ाना दही का सेवन करें: ज़्यादा पानी पियें:
https://www.wikihow.com/Avoid-Constipation https://www.wikihow.com/Avoid-Constipation
Getting Quick Relief from Constipation Helping Your Digestion